stanford-oval/wikipedia huggingface dataset:
Siikajärvi (Orivesi)
Vedenlaatu

Järven vedenlaatua on tutkittu vuodesta 1976 asti säännöllisesti. Tulosten mukaan järvi on kirkasvetinen ja rehevyydeltään karu järvi, jonka vedenväri on lähes väritön ja jonka humuspitoisuus on hyvin alhainen. Heikosta humusleimasta huolimatta vesi on hapahkoa, mutta sen happamuustaso laskee joskus selvästi happaman puolelle. Puskurikyky happamoitumista vastaan on heikko. Tämä vaikuttaa jo kalojen lisääntymiskykyyn. Vesi on liian hapanta myös rapujen viihtymiselle. Päällysveden ravinnetasot fosforin ja typen osalta ovat alhaiset. Kesällä 2000 veden levämäärät kohosivat klorofylli-a pitoisuuden osalta lievästi rehevöityneiden järvien tasolle, mutta siitä huolimatta vesi oli kirkasta ja näkösyvyys oli yli neljä metriä. Tämä tapahtuma oli poikkeustilanne, sillä levien määrät ovat seuranneet muuten karujen järvien tasoa. Järven alusvedessä ei ole havaittu happitalouden ongelmia, vaikka vesi vaihtuukin hitaasti. Veden laskennallinen viipymä on 2084 vuorikautta eli 8,4 vuotta. Happipitoisuudet laskevat alusvedessä hitaasti ja happipitoisuudessa on ollut talvisin lievää laskua. Kesällä ei happipitoisuus alene ollenkaan. Järven vesi soveltuu virkistyskäyttöön erinomaisesti. Ongelmana on vain järven happamoituminen.
Luontoarvoja

Järvi kuuluu osana Oriveden kaupungin Iso-Vuorijärven ja Siikajärven kävelyreitteihin, jotka ohittavat järvet: Iso Vuorijärvi, Kirvesjärvet, Salmijärvi, Iso Petäjäjärvi, Siikajärvi, Siikajärvenlakkari ja Saarijärvi.
Monet järven rantametsistä ovat luonnontilassa olevia kangasmetsiä, korpia ja rämeitä. Järven itäpuolella seuraa rantoja retkipolku, joka on viitoitettu 5,5 kilometrin matkalta. Järven rannalle on rakennettu nuotiopaikka. Polku kuuluu Saarijärven ja Ison Vuorijärven kautta kulkevaan retkeilyreittiin.
Järven lähimetriä ja rantoja on rauhoitettu luonnonsuojelualueiksi. Niitä löytyy Isosaaresta, Haapalahden pohjois- ja etelärannasta, Patmoslahden luoteisrannasta ja siitä niemen yli järven lounaisrantaan.
Järveen on istutettu planktonsiikaa vuosina 2000–2009 ja koekalastuksen tietoja on saatavilla vuosilta 2001 ja 2003. Vuonna 2001 saatiin verkkokalastuksella eniten siikaa, seuraavaksi eniten haukea ja ahventa. Sama toistui vuonna 2003. Muita kalalajeja ei koekalastuksessa raportoitu.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 168,8 metriä mpy. Järvi on melko eristäytynyt erämaajärvi, joka sijaitsee Huikonjoen valuma-alueen latvoilla. Järven itärantaan laskee muutaman metsäojan lisäksi Siikajärvenlakkari yhdessä Kolonlammin kanssa. Järven lounaispäässä Patmoslahden länsipuolella sijaitsee laskujoeton Kailajärvi. Järven laskuoja lähtee järven länsirannasta Sammallamminsuolla mutkittelemaan kohti pohjoista Sammallammin läpi ja virtaa asteittain itään päin kääntyen ja samalla virraten Vääräjärven ja Isosilmän läpi. Lopulta se saavuttaa Jouttijoen, johon se yhtyy. Jouttijoki muuttuu Aituanjoen nimiseksi ennen yhtymistään Kuivajärvenojan kanssa Huikonjokeen, joka muuttuu Tehtaanjärven jälkeen Juupajoeksi. Tämä laskee Kylmälammiin, joka on osana järviketjua, joka muodostaa Leppähampaanjoen valuma-alueen pääuoman ja joka laskee lopuksi Koljonselkään.
Historiaa

Vuoden 1957 peruskartassa järveen oli johdettu vain yksi metsäoja ja sen rannoilla sijaitsi kaksi rakennusta. Huvilaksi on merkitty edelleen saaressa sijaitseva vapaa-ajan asunto ja Isosaaren pohjoispään suunnassa on niemessä toinen kämppä, joka katoaa vuoden 1977 kartassa. Alue on erämaata vielä 1986 kartassa, johon on merkitty tievaraukset Siikajärven pohjoispuolelta.
Sigfrid Edström

| Sigfrid Edström |
| --- | --- |

Kansainvälisen olympiakomitean 4.  puheenjohtaja
 1942–1952  
Edeltäjä:  Henri de Baillet-Latour
Seuraaja:  Avery Brundage
Henkilötiedot
Syntynyt: 21. marraskuuta 1870  Orustin kunta, Ruotsi
Kuollut: 18. maaliskuuta 1964 (93 vuotta)  Tukholma,  Ruotsi
Ammatti:  teollisuusmies
Johannes Sigfrid Edström (21. marraskuuta 1870 Orustin kunta – 18. maaliskuuta 1964 Tukholma) oli ruotsalainen tehtailija ja Kansainvälisen olympiakomitean puheenjohtaja vuosina 1942–1952.
Edström syntyi Morlandassa ja opiskeli Chalmersin Teknillisessä korkeakoulussa Göteborgissa ja myöhemmin Sveitsissä ja Yhdysvalloissa. Nuorena Edström oli pikajuoksija; Edströmin ennätys oli 100 m 11 sekunnissa.
Edström oli ruotsalaisen teknologiayrityksen ASEAn johtaja vuosina 1903–1933. Sen jälkeen Edström toimi ASEA:n hallituksen puheenjohtajana vuosina 1934–1939.
Samaan aikaan Edström oli aktiivinen Ruotsin urheiluliiton jäsenenä. Edström oli mukana järjestelemässä vuoden 1912 kesäolympialaisia, jotka pidettiin Tukholmassa. Samana vuonna hänestä tuli perustetun Kansainvälisen yleisurheiluliiton (IAAF) pitkäaikainen puheenjohtaja aina vuoteen 1946 asti. Tähän ajanjaksoon liittyy vuoden 1932 Los Angelesin kesäkisojen yhteydessä tapahtunut Paavo Nurmen ammattilaiseksi julistaminen, joka esti häntä osallistumasta näihin kisoihin. Kieltopäätöksen syntymisessä Edströmillä oli keskeinen ja iso rooli, ja päätös henkilöityi Edströmin ja Suomen silloisen yleisurheiluliiton puheenjohtajan Urho Kekkosen keskinäiseksi kiistaksi ja keskeytti vuosiksi mm. Suomen ja Ruotsin väliset yleisurheilumaaottelut.
Edströmistä tuli Kansainvälisen olympiakomitean jäsen vuonna  1920 eversti Viktor Balckin erottua KOK-jäsenyydestään ja varapuheenjohtaja vuonna 1931. Vuonna 1942 Kansainvälisen olympiakomitean silloinen puheenjohtaja Henri de Baillet-Latour kuoli, ja Edströmistä tuli uusi puheenjohtaja. Sigfrid Edströmillä oli tärkeä rooli sodan jälkeisellä olympiatoiminnalla. Vuonna 1952 Sigfrid Edström jäi eläkkeelle. Kansainvälisen olympiakomitean puheenjohtajaksi tuli hänen jälkeensä yhdysvaltalainen Avery Brundage. Edströmille myönnettiin 9. maaliskuuta 1955 Suomen Urheilun kultainen ansioristi.
Vuonna 1899 hän meni naimisiin Ruth Miriam Randallin kanssa. Heillä oli neljä lasta: Miriam, Björn, Janesie ja Lenore.
Sigfrid Kullhem

Sigfrid Emil Kullhem (20. toukokuuta 1847 Kirkkonummi – 5. lokakuuta 1910 Helsinki) oli suomalainen vakuutus- ja pankinjohtaja ja valtiopäivämies.
Sigfrid Kullhemin vanhemmat olivat rovasti Jakob Kullhem ja Maria Henriette Teresia Dahlman ja puoliso vuodesta 1880 Hedvig Karolina Matilda Adlercreutz. Kullhem tuli ylioppilaaksi 1866, oltuaan kadetti Haminassa 1859–1864. Hän työskenteli pankinjohtaja 1874–1877 ja opiskeli Englannissa liikealaa 1877–1878. Helsingin kaupungin kamreerina Kullhem toimi 1879–1882 ja sitten palovakuutusyhtiö Fennian toimitusjohtajana vuodesta 1882 sekä tapaturmavakuutusyhtiö Patrian toimitusjohtajana vuodesta 1888. Hän oli Helsingin kaupunginvaltuuston jäsen 1884–1895. Valtiopäivillä Kullhem oli porvarissäädyssä Helsingin edustaja 1894.
Satu Tuomisto (koreografi)

Satu Tuomisto
Satu Tuomisto on helsinkiläinen nykytanssikoreografi. Hän on valmistunut Lontoossa tanssitaiteilijaksi vuonna 2000. Vuoteen 2009 asti Tuomisto työskenteli Lontoossa muun muassa The Place -teatterissa. Tuomisto toimi JoJo – Oulun Tanssin Keskuksen taiteellisena johtajana vuosina 2011–2013. Tuomistolle myönnettiin valtion viisivuotinen taiteilija-apuraha vuonna 2014.
Satu Tuomisto yhdistelee tanssitaiteessaan tanssia, musiikkia, ilmaisua ja liikettä mielensä mukaan, tavoitteenaan tarjota katsojalle tunnetiloja ja kineettisiä kokemuksia.
Teoksia

VauvaVau, Hurraa! -festivaali 2017
NelkytPlus, Kulttuuritalo Valve 2016
Puoliksi täynnä 2016
Juhlakalu, Stoa 2016
Dance like a Mofo 2016
Resonance-konsertti, Musiikkitalo 2016
Kilpailuttajat, Vapaan Taiteen Tila 2016
Riisuttuna, JoJo – Oulun Tanssin Keskus, Oulun kaupunginteatteri ja Oulun Musiikkijuhlat 2014
Sinua, osa Kinos-yhteistuotantoa, Pohjoinen tanssin aluekeskus (JoJo, Rimpparemmi, Routa ja Täydenkuun Tanssit) 2013
Halu, NOW Dance Company (Etelä-Korea), Matralab/Hexagram (Kanada), JoJo – Oulun Tanssin Keskus 2013
Vimmaa, JoJo – Oulun Tanssin Keskus ja Oulun kaupunginteatteri 2012
Lähellä, Suomen Kansallisbaletin tilausteos 2011
Kara ja Oke, JoJo – Oulun Tanssin Keskus ja OAMK 2011
Keittiönpöydällä, Zodiak – Uuden tanssin keskus 2011
Säätö, Kiasma-teatteri 2010
Olenko Olento, Tanssiteatteri Raatikko 2009
Tell Me Something, Künstlerhaus Mousonturm (Bryssel) 2008
Huu, haukka haukkaan, JoJo – Oulun Tanssin Keskus 2008
Heap, The Place (Lontoo) 2007
Mirjami ja Mikael, Zodiak – Uuden Tanssin Keskus 2007
Viivana, Zodiak – Uuden Tanssin Keskus 2006
Toxic, The Place (Lontoo) 2004
Aiheesta muualla

Viralliset nettisivut
Facebook-sivut
Secret (yhtye)

| Secret |
| --- | --- |
 Secret vuonna 2011.
Tiedot
Toiminnassa:  2009–2018
Tyylilaji:  pop, dancepop
Kotipaikka:   Soul, Etelä-Korea
Laulukieli:  korea, japani
Entiset jäsenet:  Jieun   Sunhwa   Hyosung   Hana  
Levy-yhtiö:  TS Entertainment  
Infobox OKNimi-testi OK: 
Secret (kor. 시크릿) on eteläkorealainen yhtye, jonka levy-yhtiönä toimi TS Entertainment. Yhtye on perustettu vuonna 2009 ja se lopetti vuonna 2018. Yhtyeeseen kuuluivat Jieun, Sunhwa, Hyosung ja Hana.
Historia > 2009–2010: Debyytti, Magic ja Madonna

Secret julkaisi musiikkivideon digitaaliseen debyyttisingleensä "I Want You Back" 13. lokakuuta 2009 ja parin päivän päästä esiintyi ensi kertaa lavalla Mnet-kanavan M! Countdown -ohjelmassa. Debyyttinsä jälkeen Secret saavutti suosiota hiottujen laulutaitojen ja lavaesiintymisen vuoksi, sillä yhtye sai ykköspaikan lukuisten nettisivustojen listoilla. Pian yhtye osallistui God of Study -TV-sarjan soundtrackiin kappaleellaan nimeltä "Friends" 23. tammikuuta 2010.
Secret julkaisi singlen "Magic" keväällä 2010, joka on yhtyeen minialbumilla Secret Time. Albumin julkaisupäivä oli painovirheiden takia viisi päivää myöhässä.[lähde? ] Kappaleen "Magic" musiikkivideo ylitti nopeasti miljoonan katsojan rajan eri nettisivustoissa, kuten YouTubessa ja Cyworldissa. Musiikkivideon teaserissa mukana ollut "henkselitanssi" saavutti myös suosiota nettikansalaisten keskuudessa. Secret esitti "Magic" kappaleen ensimmäistä kertaa M! Countdownissa huhtikuussa 2010. Virheistä huolimatta, minialbumi sijoittui 5. sijalle Music Bankin K-Chart -listalla.
Secret julkaisi toisen minialbuminsa Madonna 12. elokuuta 2010 ja samannimisen musiikkivideon päivää aikaisemmin. Secret esitti kappaleen ensimmäistä kertaa M! Countdown -ohjelmassa sen julkaisupäivänä. "Madonna" menestyi paremmin kuin "Magic" ja se sijoittui kärkeen eri musiikkilistoilla, korkeimpana 4. sijalle Music Bankissa.[lähde? ]
Secret osallistui Golden Disk Awards -palkintogaalaan 9. joulukuuta 2010 ja voitti Uuden tulokkaan palkinnon.
Historia > 2011–2012: Moving in Secret, debyytti Japanissa ja Poison

Secret julkaisi kolmannen singlensä "Shy Boy" tammikuussa 2011. Yhtye voitti kappaleellaan musiikkipalkinnon M! Countdownissa tammikuussa 2011 ensimmäistä kertaa. Secret julkaisi toisen singlealbuminsa Starlight Moonlight 1. kesäkuuta 2011. Yhtyeen ensimmäinen japaninkielinen single "Madonna" julkaistiin 3. elokuuta 2011, ja se sijoittui 9. sijalle Oriconin listalla.[lähde? ] Secret julkaisi ensimmäisen studioalbuminsa Moving in Secret 18. lokakuuta 2011.
Secret julkaisi uudistetun version kappaleesta "Shy Boy" heidän ensimmäiselle japaninkieliselle minialbumilleen Shy Boy marraskuussa 2011. Secret julkaisi toisen japaninkielisen singlensä "So Much For Goodbye" helmikuussa 2012. Yhtye piti ensimmäisen konserttinsa "Secret 1st Japan Tour" Japanissa maaliskuussa, yhteensä kolmessa kaupungissa. Secret julkaisi kolmannen japaninkielisen singlensä "Twinkle Twinkle" 13. kesäkuuta. Kappaletta käytettiin loppumusiikkina ohjelmassa Naruto SD: Rock Lee and his Ninja Pals. Yhtye julkaisi ensimmäisen japaninkielisen studioalbuminsa Welcome to Secret Time 22. elokuuta. Albumi sisälsi myös koreankieliset versiot kappaleista "Madonna" ja "Shy Boy", sekä japaninkieliset versiot kappaleista "Love is Move" ja "Starlight Moonlight".
Syyskuussa, Secret julkaisi koreankielisen singlen "Poison". TS Entertainment kehui kappaleen ainutlaatuisia ominaisuuksia ja uutta tyyliä, joka poikkesi yhtyeen edellisistä suloisista aiheista. Single "Talk That" julkaistiin 4. joulukuuta. Kappale sai yleisesti positiivisia arvosteluja kriitikoilta sen tyylin ja aiheen takia.
Secret joutui auto-onnettomuuteen 11. joulukuuta 2012. Hyoseong, Jieun ja Sunhwa selvisivät muutamalla naarmulla, mutta Hanalla murtui kylkiluita ja hän sai useita mustelmia.
Historia > 2013–2016: Letter from Secret, Gift From Secret ja Secret Summer

Secret jatkoi kappaleen "Talk That" mainontaa useissa musiikkikilpailuissa ilman Hanaa, joka palasi takaisin tammikuun loppupuolella. Yhtye piti ensimmäisen konserttinsa Singaporessa 29. maaliskuuta. Myöhemmin, Secret julkaisi neljännen minialbuminsa Letter from SECRET, jonka nimikkokappale "YooHoo" julkaistiin 30. huhtikuuta. Yhtyeen kolmas singlealbumi Gift from Secret julkaistiin joulukuussa nimikkokappaleen "I Do I Do" kanssa.
Vuoden 2014 helmikuussa, Secret julkaisi japaninkielisen version heidän koreankielisestä singlestään "I Do I Do". Elokuussa, yhtye julkaisi viidennen minialbuminsa Secret Summer nimikkokappaleen "I'm in Love" kanssa.
Historia > 2016–2018

Sunhwan eroaminen yhtyeestä ilmoitettiin 25. syyskuuta 2016. Jieun ilmoitti eroamisestaan 28. helmikuuta 2018. Hyosung oli lakikiistassa TS Entertainmentin kanssa vuonna 2018, jonka seurauksena yksinoikeudellinen sopimus yhtiön kanssa ei enää ollut voimassa.
Hyosung lähti levy-yhtiöstä alkuvuonna 2018 ja yhtye hajosi tämän seurauksena. Hana on yhtyeen ainut jäsen joka jäi TS Entertainmentille muiden jäsenien tehtyä sopimukset muiden yhtiöiden kanssa.
Diskografia

Moving in Secret (2011)
Welcome to Secret Time (2012) (japaniksi)
Palkinnot

| Vuosi | Palkintogaala | Kategoria | Tulos | Lähde |
| --- | --- | --- | --- | --- |
| 2010 | Golden Disk Awards | Uusi tulokas | Voitto |  |
| 2010 | Korean Culture Entertainment Awards | Uuden sukupolven populaarimusiikin laulaja | Voitto |  |
| 2011 | Seoul Music Awards | Bonsang | Voitto |  |
| 2011 | Asia Model Festival Awards | Suosituin laulaja | Voitto |  |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (koreaksi)
Viralliset japaninkieliset kotisivut (japaniksi)
Secret Melon-palvelussa (koreaksi)
Shaolin Temple 3: Martial Arts of Shaolin

Shaolin Temple 3: Martial Arts of Shaolin (kiin. 南北少林) on vuonna 1986 julkaistu hongkongilainen taisteluelokuva ja jatko-osa elokuville Shaolin Temple ja Shaolin Temple 2: Kids from Shaolin. Elokuvan pääosia esittävät Jet Li, Wong Chau-yin, Hu Jianqiang, Yu Chenghui, Yu Hai, Sun Jiankui, Lau Waai-leung, Ji Chunhua, Mak Wai-cheung, Cheung Gin-man, Yan Di-hua, Zhang Jian-wen ja Hung Yan-yan. Elokuvan on ohjannut Lau Kar-leung. Elokuva oli ehdolla parhaan toimintakoreografian palkinnolle kuudensilla Hongkongin Film Awards tilaisuudessa.
Aiheesta muualla

Shaolin Temple 3: Martial Arts of Shaolin Internet Movie Databasessa (englanniksi)
Secret Combination

| Secret Combination |
| --- | --- |
 Kalomoira esittämässä kappaletta laulukilpailun semifinaalissa.
Kappaleen tiedot
Esittäjä(t):  Kalomoira
Levy-yhtiö:  Heaven Music
Kesto:  3:00
Tyylilaji:  pop
Julkaistu:  6. helmikuuta 2008
Säveltäjä(t):  Konstantinos Pantzis
Sanoittaja(t):  Poseidonas Giannopoulos
Albumilta:  Secret Combination: The Album
Euroviisutiedot
Vuosi:  2008
Maa:  Kreikka
Kieli:  englanti
Sijoitus:  3.
Pisteet:  218
Sijoitus semifinaalissa:  1.
Pisteet semifinaalissa:  156
Secret Combination oli Kreikan edustuskappale vuoden 2008 Eurovision laulukilpailussa. Kappaleen esitti Kalomoira ja se sijoittui viisufinaalissa kolmanneksi 218 pisteellä (kaikki maat paitsi Norja, Islanti, Suomi, Latvia, Liettua ja Portugali antoivat Kreikalle pisteitä finaalissa). Semifinaalissa kappale sai eniten pisteitä (156).
"Secret Combination" valittiin Kreikan edustuskappaleeksi 27. helmikuuta 2008. Euroviisufinaalissa kappaleelle antoivat 12 pistettä seuraavat maat: Iso-Britannia, Saksa, Albania, San Marino, Kypros ja Romania. Suomi antoi semifinaalissa 3 pistettä mutta finaalissa 0 pistettä (vaikka kappale sai 218 pistettä) mikä tarkoittaa sitä että ennätys pistemäärä kappaleelle jolle Suomi ei ole antanut pisteitä.
Startpage

| Startpage |
| --- | --- |


Verkkosivusto:  https://www.startpage.com
Tyyppi:  Hakukone
Nykyinen tila:  Aktiivinen
Startpage on anonyymi hakukone. Se saa hakutuloksensa Googlelta.
Hakukone ei tallenna käyttäjästä mitään tietoja, ei edes IP-osoitetta. Hakukoneelle on myönnetty ensimmäinen European Privacy Seal -merkki, joka takaa palvelun korkean yksityisyyden tason. Hakukoneen tietosuojakäytännön on sertifioinut Certified Secure. Etusivullaan Startpage ilmoittaa olevansa "hakukone, jossa on maailman paras tietosuoja". Startpage sisältää myös Anonymous View -selausominaisuuden, jonka avulla käyttäjät voivat avata hakutuloksia välityspalvelimen kautta anonymisyyden lisäämiseksi.
Startpagen alkuperäinen nimi on Ixquick, mutta nimi muutettiin, koska nimi Ixquick oli liian vaikea muistaa.
San Marino Eurovision laulukilpailussa

| San Marino |
| --- | --- |

Paikallinen TV-asema:  SMRTV
Esiintymiset
Esiintymiskerrat:  14
Ensiesiintyminen:  2008
Paras sijoitus:  19. (2019)
Huonoin sijoitus:  24. (2014)
Paras pistemäärä:  150 (SF, 2019)
Huonoin pistemäärä:  0 (SF, 2023)
Viimeinen sija:  3
Ilman pisteitä:  2023
San Marino osallistui ensimmäisen kerran Eurovision laulukilpailuun Belgradissa, Serbiassa 2008. Kesäkuussa 2007 maan yleisradioyhtiö kiinnostui Euroviisuihin osallistumisesta. San Marinon edustajaksi vuoden 2008 kilpailuihin valittiin Miodio kappaleellaan Complice. Kappale jäi kuitenkin semifinaalin viimeiselle sijalle. Maa ei osallistunut vuoden 2009 kilpailuun vedoten taloudellisiin ongelmiin. San Marino teki paluun vuoden 2011 Eurovision laulukilpailussa, mutta ei selvinnyt semifinaalista finaaliin.
San Marinon edustuskappaleista kolme on laulettu italiaksi ja 11 englanniksi. Vuoden 2019 edustuskappaleessa laulettiin englannin lisäksi myös muutama sana turkin kieltä.
Kilpailijat > Kaksi semifinaalia

Vuonna 2008 otettiin käyttöön kahden semifinaalin järjestelmä, jossa neljä suurinta rahoittajamaata sekä edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa. Kummastakin semifinaalista jatkoon pääsee yhteensä 20 maata.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Sijoitus | Pisteet | Sijoitus | Pisteet | Huom. |
| 2008 | Miodio | Complice | – | – | 19 | 5 | Esitys ei läpäissyt semifinaalia; viimeinen sija |
| 2011 | Senit | Stand By | – | – | 16 | 34 | Esitys ei läpäissyt semifinaalia |
| 2012 | Valentina Monetta | The Social Network Song | – | – | 14 | 31 | Esitys ei läpäissyt semifinaalia |
| 2013 | Valentina Monetta | Crisalide (Vola) | – | – | 11 | 47 | Esitys ei läpäissyt semifinaalia |
| 2014 | Valentina Monetta | Maybe (Forse) | 24 | 14 | 10 | 40 | San Marino pääsi ensi kertaa finaaliin |
| 2015 | Michele Perniola & Anita Simoncini | Chain of Lights | – | – | 16 | 11 | Esitys ei läpäissyt semifinaalia |
Kilpailijat > Kaksi semifinaalia > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Sijoitus | Pisteet | Sijoitus | Pisteet | Huom. |
| 2016 | Serhat | I Didn't Know | – | – | 12 | 68 | Esitys ei läpäissyt semifinaalia |
| 2017 | Valentina Monetta & Jimmie Wilson | Spirit of the Night | – | – | 18 | 1 | Esitys ei läpäissyt semifinaalia. Viimeinen sija. |
| 2018 | Jessika feat. Jenifer Brening | Who We Are | – | – | 17 | 28 | Esitys ei läpäissyt semifinaalia |
| 2019 | Serhat | Say Na Na Na | 19 | 77 | 8 | 150 |  |
| 2020 | Senhit | Freaky! | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Senhit feat. Flo Rida | Adrenalina | 22 | 50 | 9 | 118 |  |
| 2022 | Achille Lauro | Stripper | – | – | 14 | 50 | Esitys ei läpäissyt semifinaalia |
| 2023 | Piqued Jacks | Like an Animal | – | – | 15 | 0 | Esitys ei läpäissyt semifinaalia. Jaettu viimeinen sija Romanian kanssa. |
| 2024 | Megara | 11:11 | – | – | 14 | 16 | Esitys ei läpäissyt semifinaalia. |
San Marinon äänestyshistoria > San Marinon saamat pisteet

San Marino ei osallistunut kisoihin 2009 ja 2010 eikä selviytynyt finaaleihin 2008, 2011–2013 ja 2015–2018. Vuodesta 2019 lähtien annetuissa pisteissä yhtäsuuruusmerkin vasemmalla puolella on puhelinäänestyspisteet ja oikealla raatipisteet.
| 0 | 1 | 2 | 3 | 4 |
| --- | --- | --- | --- | --- |
San Marinon saamat pisteet 2008 lähtien
| Maa | 2014 | 2019 | 2021 | Pisteet |
|  Albania | 3 | 10+0=10 | 0+5=5 | 18 |
|  Azerbaidžan | 3 | 10+0=10 | 3+0=3 | 16 |
| Puola | 0 | 0+0=0 | 0+12=12 | 12 |
|  Unkari | 4 | 6+0=6 | 0+0=0 | 10 |
|  Georgia | 0 | 10+0=10 | 0+7=7 | 17 |
|  Moldova | 1 | 8+0=8 | 0+0=0 | 9 |
|  Montenegro | 0 | 8+0=8 | 0+0=0 | 8 |
|  Pohjois-Makedonia | 0 | 8+0=8 | 0+0=0 | 8 |
|  Kreikka | 0 | 0+6=6 | 0+7=7 | 13 |
| Tanska | 0 | 0+0=0 | 0+5=5 | 5 |
|  Venäjä | 0 | 0+5=5 | 0+0=0 | 5 |
| Ranska | 0 | 0+0=0 | 0+4=4 | 4 |
| Iso-Britannia | 0 | 0+0=0 | 0+3=3 | 3 |
| Italia | 0 | 0+0=0 | 3+0=3 | 3 |
|  Armenia | 3 | 0+0=0 | 0+0=0 | 3 |
|  Malta | 0 | 0+1=1 | 0+1=1 | 2 |
|  Kroatia | 0+0 | 2+0=2 | 0+0=0 | 2 |
|  Valko-Venäjä | 0 | 1+0=1 | 0+0=0 | 1 |
|  Islanti | 0 | 1+0=1 | 0+0=0 | 1 |
|  Serbia | – | 1+0=1 | 0+0=0 | 1 |
Lähteet: 
– = maa ei osallistunut kilpailuun